«Ռեալ Մադրիդը» «Ալավեսի» նկատմամբ 5:0 հաշվով տարած հաղթանակից հետո նվաճում է Իսպանիայի չեմպիոնի իր 28-րդ տիտղոսը: Ռաուլը խփում է այդ հանդիպման առաջին ու վերջին գնդակները, և նրա համար սա դառնում է իսպանական առաջին դիվիզիոնում անցկացրած 250-րդ հանդիպումը: Այդ երկու գոլը Ռաուլին բերում են ռմբարկուների ցուցակի առաջին տեղը. հարձակվողը ստանում է իր երկրորդ «Պիչիչիի» մրցանակը: Եվս երկու գնդակ այդ Ոսկե խաղում խփում են Գուտին, Էլգերան և Հյերոն, որի համար այդ խաղը դառնում է առաջին դիվիզիոնում անցկացրած թվով հարյուրերորդ հանդիպումը: Այդ խաղից հետո մոտ 500 հազար երկրպագուներ դուրս են գալիս մադրիդյան փողոցներ՝ տոնելու իրենց թիմի հերթական չեմպիոնական տիտղոսի նվաճումը: